# Скупштина општине Врњачка Бања на \_\_. седници, одржаној \_\_\_2018.године, на основу чл. 22. Закона о јавним предузећима (''Сл. гласник РС'', бр.15/16) и чл.36.ст.1. тачка 9б. Статута општине Врњачка Бања (''Сл.лист општине Врњачка Бања'', бр. 23/16-пречишћен текст), донела је

Р Е Ш Е Њ Е

о давању сагласности на одлуку Надзорног одбора ЈП ''Борјак'' о повећању основног капитала

I. Даје се сагласност на Одлуку Надзорног одбора Јавног предузећа ''Борјак'' Врњачка Бања, бр.01-247/1 од 23.5.2018.године, којом се неновчани капитал друштва од 10.140.611,79 динара, увећава за износ од 25.046.556,03 динара, на име конверзије потраживања Републике Србије и Националне службе за запошљавање, након чега укупан неновчани капитал износи 35.187.167,82 динара, а који чине:

-уписан и унет неновчани капитал општине Врњачка Бања у износу од 10.140.611,79 динара,

-уписан и унет неновчани капитал Републике Србије у износу од 14.407.669,93 динара и

-уписан и унет неновчани капитал Националне службе за запошљавање у износу од 10.638.886,10 динара.

Удели чланова у основном капиталу су следећи:

1. Удео општине Врњачка Бања у основном капиталу je 96,19%, од чега је уписан и уплаћен новчани капитал у износу од 622.704.988,16 динара и уписан и унет неновчани капитал у износу од 10.140.611,79 динара, што је укупно 632.845.599,95 динара.
2. Удео Републике Србије у основном капиталу од 14.407.669,93 динара, а што износи 2,19% и
3. Удео Националне службе за запошљавање од 10.638.886,10 динара, а што износи 1,62%.

 II. Саставни део овог решења чини Одлука из тачке I. овог решења.

 III. На основе сагласности на одлуку о повећању капитала, истовремено се врши измена оснивачког акта ЈП ''Борјак'' Врњачка Бања.

 IV. Ово решење ће се објавити у ''Службеном листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

 Број: 020-95/18 од \_\_\_\_\_\_\_2018.године

ПРЕДСЕДНИК

 СКУПШТИНЕ ОПШТИНЕ

 Иван Радовић

О б р а з л о ж е њ е

 **Правни основ за доношење овог решења** садржан је у чл. 22.ставу 3. Закона о јавним предузећима (''Сл.гласник РС'', бр. 15/16), којима се регулише да надзорни одбор доноси одлуке уз сагласност надлежни орган јединице лок.самоуправе, између осталог, даје сагласност на одлуку о статусним променама, оснивању других правних субјеката и улагању капитала.

 Одредбом члана 36.ст.1. тачка 9б, Статута општине Врњачка Бања (''Сл. лист општине Врњачка Бања'', бр. 23/16-пречишћен текст) је предвиђено да Скупштина општине именује и разрешава надзорне одборе и директоре јавних предузећа чији је оснивач; даје сагласност на њихове статуте, на годишње програме пословања, на финансијске извештаје, на одлуке о задуживању јавних предузећа, на одлуке о улагању капитала, на одлуке о статусним променама и оснивању других правних субјеката, на одлуке о расподели добити, тарифу (одлуку о ценама, тарифни систем), одлуку о промени цена комуналних услуга, односно начину покрића губитака, као и на друге одлуке у складу са законом којим се уређује обављање делатности од општег интереса, овим статутом, као и оснивачким актом.

 **Разлози за доношење и објашњење правних института**: Разлози за доношење решења садржани су у правном основу, односно обавези оснивача за давање сагласности на одлуку о повећању вредности основног капитала.

 Тачком 1.је садржана висина неновчаног износа за који се основни капитал увећава, са навођењем акта на основу којег је увећање извршено, и износи улагача-општине Врњачка Бања, Републике Србије и Националне службе за запошљавање, са исказаним уделима у основном капиталу.

 На основу ове сагласности, врши се измена оснивачког акта овог ЈП, у делу који се односи на –ОСНОВНИ КАПИТАЛ.

 **Средства за спровођење решења:** За спровођење овог решења нису потребна додатна финансијска средства.

Утврђивање удела у јавном предузећу, у наредном периоду имаће за последицу статусне промене овог јавног предузећа у одговарајућу правну форму, путем које ће нови оснивачи да врше управљачку функцију, сразмерно својим уделима, у овом предузећу.

Руководилац НАЧЕЛНИК

Одсека за буџет и финансије ОПШТИНСКЕ УПРАВЕ

 Зоран Дунић Славиша Пауновић

# Руководилац

Одсека за послове органе општине

 Јасмина Трифуновић